31999R0083
L 008/17
JURNALUL OFÍCIAL AL UNIUNII EUROPENE
REGULAMENTUL (CE) NR. 83/1999 AL COMISIEI
din 13 ianuarie 1999
de modificare a anexei la Regulamentul (CE) nr. 1107/96 privind înregistrarea indicațiilor geografice și a denumirilor de origine în conformitate cu procedura stabilită în articolul 17 din Regulamentul (CEE) nr. 2081/92 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine pentru produsele agricole și alimentare (1), modificat ultima dată de Regulamentul (CE) nr. 1068/97 al Comisiei (2), în special articolul 9,
întrucât, în conformitate cu articolul 9 din Regulamentul (CE) nr. 2081/92, guvernul francez a solicitat ca denumirea „Ossau-Iraty Brebis-Pyrénées”, înregistrată ca denumire de origine protejată prin Regulamentul (CE) nr. 1107/96 al Comisiei (3), modificat ultima dată de Regulamentul (CE) nr. 1549/98 (4), să fie schimbată în „Ossau-Iraty”;
întrucât examinarea solicitării de modificare a indicat faptul că este vorba de o modificare minoră; întrucât s-a considerat acest lucru pentru că, deși este vorba de o modificare a unei denumiri înregistrate, care în principiu trebuie considerată drept o modificare majoră, modificarea nu afectează drepturile titularilor denumirii în cauză; întrucât, în plus, modificarea nu afectează drepturile altor producători;
întrucât, în conformitate cu procedura prevăzută în articolul 9 din Regulamentul (CEE) nr. 2081/92, Comisia a hotărât prin decizia din 20 martie 1998 să nu aplice procedura prevăzută în articolul 6, având în vedere faptul că a fost un caz de modificare minoră;
întrucât s-a ajuns, de asemenea, la concluzia că aceasta este o modificare conformă cu Regulamentul (CEE) nr. 2081/92; întrucât schimbarea denumirii „Ossau-Iraty Brebis-Pyrénées” în „Ossau-Iraty” ar trebui înregistrată, iar anexa la Regulamentul (CE) nr. 1107/96 ar trebui modificată în consecință;
întrucât, în conformitate cu articolul 6 alineatul 4 din Regulamentul (CEE) nr. 2081/92, schimbarea denumirii „Ossau-Iraty Brebis-Pyrénées” în „Ossau-Iraty” ar trebui publicată în Jurnalul Oficial al Comunităților Europene,
ADOPTĂ PREZENTUL REGULAMENT:
Articolul 1
În anexa la Regulamentul (CE) nr. 1107/96, denumirea de origine protejată „Ossau-Iraty Brebis-Pyrénées” se înlocuiește cu „Ossau-Iraty”.
Articolul 2
Prezentul regulament intră în vigoare în ziua publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 ianuarie 1999.